SEITSEMÄS NEUVOSTON PÄÄTÖS,

tehty 27 päivänä kesäkuuta 1985,

kolmansien maiden siemenviljelmillä suoritettavien viljelystarkastusten vastaavuudesta (85/355/ETY)

EUROOPAN YHTEISÖJEN NEUVOSTO, joka

ottaa huomioon Euroopan talousyhteisön perustamissopimuksen,

ottaa huomioon juurikkaiden siementen pitämisestä kaupan 14 päivänä kesäkuuta 1966 annetun neuvoston direktiivin 66/400/ETY(1), sellaisena kuin se on viimeksi muutettuna vuoden 1979 liittymisasiakirjalla, ja erityisesti sen 16 artiklan 1 kohdan a alakohdan,

ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(2), sellaisena kuin se on viimeksi muutettuna direktiivillä 85/38/ETY(3), ja erityisesti sen 16 artiklan 1 kohdan a alakohdan,

ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY(4), sellaisena kuin se on viimeksi muutettuna direktiivillä 81/561/ETY(5), ja erityisesti sen 16 artiklan 1 kohdan a alakohdan,

ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(6), sellaisena kuin se on viimeksi muutettuna direktiivillä 82/727/ETY(7), ja erityisesti sen 15 artiklan 1 kohdan a alakohdan,

ottaa huomioon komission ehdotuksen,

sekä katsoo, että

Itävallassa, Australiassa, Bulgariassa, Kanadassa, Sveitsissä, T Osekkoslovakiassa, Kyproksella, Saksan demokraattisessa tasavallassa, Espanjassa, Unkarissa, Israelissa, Norjassa, Uudessa-Seelannissa, Portugalissa, Puolassa, Romaniassa, Chilessä, Ruotsissa, Suomessa, Turkissa, Amerikan yhdysvalloissa, Jugoslaviassa ja Etelä-Afrikassa on siementarkastusta koskevat säännöt; näissä säännöissä määrätään siementen tuotannon aikana suoritettavasta virallisesta viljelystarkastuksesta,

näiden sääntöjen ja niiden soveltamisen tarkastelun avulla on mahdollista todeta, että määrätyt viljelystarkastukset vastaavat kussakin edellä mainittujen direktiivien liitteessä I vahvistettuja edellytyksiä,

päätöksen 80/817/ETY(8), sellaisena kuin se on viimeksi muutettuna päätöksellä 85/4/ETY(9), jossa todetaan mainituissa maissa suoritettavien viljelystarkastusten vastaavuus, voimassaolo päättyy 30 päivänä kesäkuuta 1985; tämän vuoksi tarvitaan uusi päätös,

yksityiskohtaisia lisätietoja on pyydetty seitsemän kolmannen maan osalta; mainittujen maiden osalta vastaavuutta koskeva jatkoaika olisi rajoitettava näiden tietojen tutkimiseen ja arvioimiseen tarvittavaksi ajaksi, sanotun kuitenkaan rajoittamatta mahdollista pitkittymistä tutkimuksen ja arvioinnin tulosten saamiseen saakka,

tässä päätöksessä ei suljeta pois mahdollista vastaavuutta koskevaa jatkoaikaa Kyproksen ja Suomen osalta, joissa ei päätöksen 80/817/ETY soveltamisaikana ole harjoitettu niiden lajien, joita tämä päätös koskee, tuotantoa tai siemenviljelmien viljelystarkastuksia,

tämä päätös ei estä peruuttamasta yhteisön päätöksiä tai niiden voimassaolon pidentämättä jättämistä silloin kun ilmenee, että edellytyksiä, joille ne perustuvat ei täytetä tai ne eivät enää täyty; tämän vuoksi olisi saatava enemmän käytännön tietoja mainituissa maissa tuotetuista siemenistä viljelemällä ja tarkastamalla näytteitä yhteisön vertailukokeissa,

on ilmennyt, että tiettyjä liitteessä olevia teknisiä ja hallinnollisia määräyksiä tarkistetaan usein; niiden menettelyjen yksinkertaistamiseksi, jotka nykyisin koskevat liitteen muutoksia, nämä tarkistukset olisi saatettava maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean menettelyn alaisiksi, ja

tämä päätös ei koske Saksan sisäisestä kaupasta ja siihen liittyvistä kysymyksistä tehtyä pöytäkirjaa,

ON TEHNYT TÄMÄN PÄÄTÖKSEN:

1 artikla

On todettu, että varmennettujen siementen luokkaan kuuluvien siemenviljelmien viljelystarkastukset, jotka suoritetaan liitteessä olevassa I osassa esitetyissä maissa niiden kohdalla mainituissa laitoksissa lueteltujen lajien osalta, vastaavat direktiivin 66/400/ETY liitteessä olevassa I A osassa ja direktiivien 66/401/ETY, 66/402/ETY ja 69/208/ETY liitteissä I määrättyjä edellytyksiä siltä osin kuin tämän päätöksen liitteessä olevassa II osassa määrätyt edellytykset täyttyvät.

2 artikla

Liitteeseen tehtävät tekniset ja hallinnolliset tarkistukset, lukuun ottamatta liitteessä olevan I osan taulukossa olevaa 1 saraketta, annetaan direktiivien 66/400/ETY, 66/401/ETY ja 66/402/ETY 21 artiklassa ja direktiivin 69/208/ETY 20 artiklassa säädettyä menettelyä noudattaen.

3 artikla

Tätä päätöstä sovelletaan 1 päivästä heinäkuuta 1985 alkaen 30 päivään kesäkuuta 1987 Itävallassa, Australiassa, Norjassa, Uudessa-Seelannissa, Ruotsissa, Amerikan yhdysvalloissa ja Jugoslaviassa ja 1 päivästä heinäkuuta 1985 alkaen 30 päivään kesäkuuta 1990 muissa liitteessä olevassa I osassa luetelluissa kolmansissa maissa.

4 artikla

Tämä päätös on osoitettu kaikille jäsenvaltioille.

Tehty Luxemburgissa 27 päivänä kesäkuuta 1985.

Neuvoston puolesta

Puheenjohtaja

A. BIONDI

(1) EYVL N:o 125, 11.7.1966, 2290/66

(2) EYVL N:o 125, 11.7.1966, s. 2298/66

(3) EYVL N:o L 16, 19.1.1985, s. 41

(4) EYVL N:o 125, 11.7.1966, s. 2309/66

(5) EYVL N:o L 203, 23.7.1981, s. 52

(6) EYVL N:o L 169, 10.7.1969, s. 3

(7) EYVL N:o L 310, 25.10.1982, s. 21

(8) EYVL N:o L 240, 12.9.1980, s. 1

(9) EYVL N:o L 2, 3.1.1985, s. 19

LIITE

I OSA

SOVELTAMISALA

1 MERKKIEN SELITYKSET

1.1 Kolmannet maat on merkitty 2 kohdassa tarkoitetussa taulukossa olevaan 1 sarakkeeseen seuraavaan lyhenteiden mukaiseen järjestykseen, jossa käytetään valtioiden kansainvälisiä autoliikennetunnuksia.

>TAULUKON PAIKKA>

1.2 Taulukon 3 sarakkeessa olevat viittaukset 66/400, 66/401, 66/402 ja 69/208 tarkoittavat:

- 66/400: neuvoston direktiivi 66/400/ETY, annettu 14 päivänä kesäkuuta 1966, juurikkaiden siementen pitämisestä kaupan,

- 66/401: neuvoston direktiivi 66/401/ETY, annettu 14 päivänä kesäkuuta 1966, rehukasvien siementen pitämisestä kaupan,

- 66/402: neuvoston direktiivi 66/402/ETY, annettu 14 päivänä kesäkuuta 1966, viljakasvien siementen pitämisestä kaupan,

- 69/208: neuvoston direktiivi 69/208/ETY, annettu 30 päivänä kesäkuuta 1969, öljy- ja kuitukasvien siementen pitämisestä kaupan.

1.3 Edellä 2 kohdassa tarkoitetussa taulukossa olevan 4 sarakkeen merkinnät viittaavat tämän liitteen II osassa olevassa 3 kohdassa esitettyihin edellytyksiin.

2. TABEL - TABELLE - ÐÉÍÁÊÁÓ - TABLE - TABLEAU - TAVOLA - TABEL - CUADRO

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

>VIITTAUS KAAVIOON>

II OSA

EDELLYTYKSET

1 Direktiivissä 66/400/ETY tarkoitettuja siemeniä koskevat edellytykset

1.1 Viljelystarkastus on suoritettava Taloudellisen yhteistyön ja kehityksen järjestön (OECD) kansainväliseen kauppaan tarkoitettujen sokeri- ja rehujuurikkaiden siementen lajikkeiden varmentamisjärjestelmän soveltamista koskevien kansallisten sääntöjen mukaisesti.

Viljelystarkastuksen suorittavat liitteessä olevan I osan 2 kohdassa tarkoitetussa taulukossa olevassa 2 sarakkeessa mainitut laitokset tai näiden laitosten vastuulla toimivat julkis- tai yksityisoikeudelliset oikeushenkilöt sillä edellytyksellä, että nämä henkilöt eivät saa henkilökohtaista etua tarkastuksen tuloksesta.

1.2 Korjattujen siementen on oltava virallisesti suljetussa pakkauksessa, joka on varustettu erityisellä OECD:n lopullisesti varmentamattomille siemenille määräämällä etiketillä; etiketissä on oltava seuraavat lisätiedot:

- perussiementen viitenumero,

- perussiementen varmennuksen suorittaneen jäsenvaltion nimi.

1.3 Korjattuihin siemeniin on liitettävä virallinen todistus, josta ilmenee seuraavat tiedot:

- viljelyala,

- siementen määrä,

- todistus siitä, että siementä tuottavalle kasvustolle asetetut edellytykset on täytetty.

2 Direktiiveissä 66/401/ETY, 66/402/ETY ja 69/208/ETY tarkoitettuja siemeniä koskevat edellytykset

2.1 Viljelystarkastus on suoritettava Taloudellisen yhteistyön ja kehityksen järjestön (OECD) kansainväliseen kauppaan tarkoitettujen siementen lajikkeiden varmentamisjärjestelmän soveltamista koskevien kansallisten sääntöjen mukaisesti seuraavasti:

- rehu- ja öljykasvien siemenet, direktiiveissä 66/401/ETY ja 69/208/ETY tarkoitettujen siementen osalta,

- viljakasvien siemenet, muiden direktiivissä 66/402/ETY tarkoitettujen lajien kuin lajin Zea mays osalta,

- maissin siemenet, direktiivissä 66/402/ETY tarkoitettujen lajin Zea mays siementen osalta.

Viljelystarkastuksen suorittavat I osan 2 kohdassa tarkoitetussa taulukossa olevassa 2 sarakkeessa mainitut laitokset tai näiden laitosten vastuulla toimivat julkis- tai yksityisoikeudelliset oikeushenkilöt sillä edellytyksellä, että nämä henkilöt eivät saa henkilökohtaista etua tarkastuksen tuloksesta.

2.2 Korjattujen siementen on oltava virallisesti suljetussa pakkauksessa, joka on varustettu virallisella etiketillä, jossa on vähintään seuraavat tiedot:

- vastuussa oleva laitos ja maa,

- laji,

- lajike,

- lajin Zea mays hybridien kohdalla: hybridityyppi,

- lopullisesti varmentamattomat siemenet; perussiementen jälkeisten sukupolvien lukumäärä,

- perussiementen viitenumero ja siementen varmentamisen suorittaneen jäsenvaltion nimi,

- erän viitenumero,

- ilmoitettu netto- tai bruttopaino.

Kaikki tiedot on laadittava vähintään yhdellä Euroopan yhteisöjen virallisista kielistä.

2.3 Korjattuihin siemeniin on liitettävä virallinen todistus, josta ilmenee seuraavat tiedot:

- viljelyala,

- korjattujen siementen määrä,

- todistus siitä, että siementä tuottavalle kasvustolle asetetut edellytykset on täytetty,

3 Sovellettavat edellytykset I osan 2 kohdassa tarkoitetussa taulukossa olevaan 4 sarakkeeseen viitattaessa

a) Edellä 2.1 kohdan ensimmäisen virkkeen kolmannessa luetelmakohdassa tarkoitettua edellytystä ei sovelleta. Viljelystarkastus on suoritettava siementen lajikkeiden tarkastusta koskevien kansallisten sääntöjen mukaisesti.